[bookmark: _Hlk242346520]Na temelju članaka 75. i 76. Statuta Hrvatskog saveza sportske rekreacije „Sport za sve“ i članka 15. Pravilnika o postupku predlaganja kandidata i kriterija za priznanja i nagrade Hrvatskog saveza sportske rekreacije „Sport za sve“ ( u daljnjem tekstu Pravilnika), Odbor za dodjelu medalja za razvoj sportske rekreacije „Mirko Relac“ i Povjerenstvo za dodjelu godišnjih priznanja za aktivnosti na lokalnoj razini „Igre za sve“ objavljuju 


NATJEČAJ
ZA PODNOŠENJE PRIJEDLOGA ZA DODJELU
PRIZNANJA I NAGRADA 
HRVATSKOG SAVEZA SPORTSKE REKREACIJE  „SPORT ZA SVE“


[bookmark: _GoBack]Prijedlozi se podnose za uspjehe u 2026. godini i ranije.


Prema članku 2. Pravilnika, kandidati mogu biti predloženi za sljedeća 
PRIZNANJA I NAGRADE :
- medalja za životno djelo razvoja sportske rekreacije "Mirko Relac"
- godišnja medalja za razvoj sportske rekreacije „Mirko Relac"
- aktivnosti na lokalnoj razini „Igre za sve“
- priznanje za postignute rezultate u području sportske rekreacije na lokalnoj razini 
- obilježavanje Svjetskog dana sporta i Europskog tjedna sporta
- obilježavanje Svjetskog dana pješačenja
-  priznanje za fizičke i pravne osobe koje nisu članovi Saveza, a postigle su značajne rezultate 
   i doprinos u razvoju sportske rekreacije u Republici Hrvatskoj
- za postignute kvalitetne rezultate u području sportske rekreacije i prigodnih obilježavanja 
  obljetnica rada (20, 25, i dalje za svakih 5 godina).

Pismeni prijedlozi moraju biti temeljito obrazloženi u skladu s Pravilnikom.
Predlagatelji kandidata definirani su u članku 19. Pravilnika.
Svi prijedlozi moraju imati pismenu suglasnost Saveza sportske rekreacije županija i gradova ili članice HSSR „Sport za sve“, koje redovito plaćaju godišnje članarine.

Nepotpuni prijedlozi neće biti ocjenjivani.

Pismeni prijedlozi s obrazloženjem dostavljaju se najkasnije do 15. siječnja 2027. godine putem e-maila: hssr@zg.ht.hr

